
Ecclesia quibus de causis per se ipsa sit motivum eredibilitatis 
et divinae suae legationis testimonium. 


Fides christiana sive theologica, quamvis sit supernaturalis ac mysteria complectatur intellectum 
humanum prorsus excedentia, rationum tamen momentis iunitur vel, ut ait s. Paulus Apostolus!), obse- 
quium est rationabile (Żazoeċe Àojexij). Neque enim praepropere aut leviter credit christianus °), sed 
quia prius rem cogitando perserutatus sibi persuasit, esse aliquid credendum, non immemor divini illius 
verbi?): „Si non facio opera Patris mei, nolite eredere mihi, si autem facio, et si mihi non vultis 
credere, operibus credite.^ Quare merito s. Augustinus haec dicit'): „Quis non videat, prius esse 
cogitare quam credere? Nullus quippe credit aliquid, nisi prius cogitaverit, esse credendum", et s. 
Thomas Aquinas*): „Non (enim) erederet, nisi videret, ea esse eredenda vel propter evidentiam signorum 
vel propter aliquid ejusmodi“. Et quum Synodus Vatieana statuit canonem'): „Si quis dixerit, reve. 
lationem divinam externis signis eredibilem fieri non posse, ideoque sola interna cujusque experientia 
aut inspiratione privata homines ad fidem moveri debere, a. s.“, nihil aliud docuit nisi quod jam s. 
Thomas sic diserte enuntiavit'): „Haec enim divinae sapientiae decreta ipsa divina sapientia hominibus 
dignata est revelare, quae sui praesentiam et doctrinae et inspirationis veritatem eon venientibus 
argumentis ostendit, dum ... opera visibiliter ostendit, quae totius naturae superant facultatem." 
Ita prorsus; opera quaedam divina, res, faeta, quae, si recte aestimantur, miracula ac prodigia vocantur, 
criteria sunt revelationis vel locutionis divinae et ideo, quamquam in factum atque objecta revelationis 

1) Rom. 12, 1. 

?) Cf. Ecclesiasticus 19, 4, ubi legitur: Qui credit cito, levis corde est, 

3) Ioan. 10, 37. 

4) De praedestin. SS. c. 2; cf. De vera relig. c. 24. 

5) S..tb, II. II. qu. 1. a. 4. ad 2; cf. I. c, qu, 2, a. 9, ad 3. 


$) De fid. cath. c. III, can. 3. 
7) C. Gent, 1, 6. 

non praebent evidentiam intrinsecam, probant tamen illa esse evidenter credibilia atque credenda vel, 
ut verbis s. Thomae?) utar, „non probant fidem per se, sed probant veritatem annuntiantis fidem. 
Unde sequitur, opera illa divina suo jure diei motiva eredibilitatis, quippe quibus nos ad credendum 
disponamur atque moveamur. His tamen motivis credibilitatis perdueti non solum revelationem divinam 
amplectimur, verum etiam Ecclesiam catholicam esse Ecclesiam Christi profitemur, in qua „reluti in 
domo Dei viventis fideles omnes unius fidei et charitatis vineulo*?) contineri Dominus ipse voluit. 
„Ad solam enim catholicam Ecclesiam ea pertinent omnia, quae ad evidentem fidei christianae credibili- 
tatem tam multa et tam mira divinitus sunt disposita. Sed iis, quae modo commemoravimus motivis 
credibilitatis aliud eadem Synodus addit:- ,Quin etiam*, ait'?), ,Eeclesia per se ipsa, ob suam nempe 
admirabilem propagationem, eximiam. sanctitatem et inexhaustam in omnibus bonis foeeunditatem, ob 
'atholieam unitatem, invietamque stabilitatem, magnum quoddam et perpetuum est motivum credibili- 
tatis et divinae suae legationis testimonium irrefragabile.* Quo autem jure Ecclesia propter causas, 
quas enumerat Synodus, dici debeat motivum eredibilitatis, hic paulo uberius exponere mihi liceat. 
Quae de re proposita disputaturus sum, si accuratius, Commilitones humanissimi, vobiscum reputa- 
veritis, vos et ex hoc argumento fidem nostram confirmante gaudium quoddam capturos esse sperare 


mihi videor. 


I. 


Ac primum quidem admirabilem Ecclesiae propagationem consideremus quibusque de causis habenda 
atque praedicanda sit admirabilis, videamus. Sed haec quaestio, ut ad felicem exitum perducatur, non 
alio modo nisi historia duce instituenda est. Neque enim res, de qua agitur, posita est in occulto 
aut paucis quibusdam manifestata, sed prorsus palam faeta atque, ut ita dicam, in conspectu gentium 
collocata. Jam Apostolos Domini Spiritu sancto repletos atque divini memores praecepti'): „Euntes 
(ergo) doeete omnes gentes?) «quum, ubieunque sanctum evangelium praedicabant, plurimos ad reli- 
gionem christianam converterent, Ecclesiam brevi tempore late propagasse, nemo ignorat. Propagatio 
autem Ecclesiae Apostolicae quae dieitur, quali ex origine principioque profecta sit, facile inde colligere 
licet, quod, quum s. Petrus primo Jesum Christum praedieasset atque audientes ad poenitentiam agendam 
exeitasset, „appositae sunt in die illa animae circiter tria millia“, et quod s. Paulus ad Colossenses 
gaudio plenus et triumphans scribere poterat'): „Quod (i. e. verbum veritatis evangelii) pervenit ad 
vos sicut in universo mundo est et fructificat et creseit^ et ad Romanos‘): „Fides vestra annuntiatur 


in universo mundo.“ 


8) In III. Sent. dist, XXIV, a, 2. ad 4, Adde quae Fr. Ferrariensis adnotat ad C. Gent. I, 6 : Miraculorum operatio 
non sic fidem confirmat christianam, quasi particulariter videre faciant ea, quae sunt fidei, vera esse „„ sed movent volun- 
tatem ad hoc, ut videns ea velit credere, Ex illis enim judicatur conveniens credere fidem praedicanti, quia ostendunt in 
universali, vera esse, quae praedicantur. 

3) Vatic. sess, IV. 

10) 1, c, sess. III, cap. 3. 

1) Matth, 28, 19, 

2) Act. Apost, 2, 41, cf. 4,4: „Multi autem eorum, qui audierant verbum, crediderunt, et factus est numerus 

virorum quinque millia.“ 

3) Col. 1, 15. 

4) 1, 8. Cf. Lact. De mort, persecut. II. 


Quam late vero celeriterque Ecclesia deinde, i. e. saeculis proximis a Christo nato, propagata 
ac divulgata sit, cognoscitur ex libris seriptorum christianorum et ethnicorum, qui illa aetate vixerunt 
et quod oculis suis viderant, memoriae prodiderunt. Imprimis seriptores ecclesiastici quum faetum 
propagationis religionis christianae admiratione satis dignum esse intelligerent, aequalium oeulos ad 
hane rem convertere non desierunt. Bed testimonia ipsa depromamus. "Tertullianus quidem, acerrimus 
ille fidei christianae apologeta ae defensor ad imperii Romani praesides haec scribere potuit): „He- 
sterni sumus et vestra omnia implevimus, urbes, insulas, castella, municipia, conciliabula, castra ipsa, 
tribus, decurias, palatium, senatum, forum; sola templa reliquimus“. Et Arnobius apologeta'): „Unde 
tam brevi tempore totus mundus ista religione completus est?“ Idem fere dieit s. Athanasius hisce 
paucis verbis"): „Et, ut summatim dicam, attende, quomodo Salvatoris quidem doctrina per totum 
terrarum orbem diflundatur: contra autem universa idololatria et quidquid Christi fidei adversatur, 
quotidie deerescat debiliteturque et cadat.“  Identidem de rapida Eeelesiae propagatione loquitur 
Eusebius, pater qui vocatur historiae ecclesiasticae; exempli graiia haec ejus verba?) subjicio: „Per 
omnes (igitur) civitates et vicos ecclesiae infinita hominum multitudine abundantes, velut areae quaedam 
frugibus refertae, brevi congregatae sunt“, et alio loco?) legitur: „Iam vero quis innumerabilem homi- 
num quotidie ad fidem Christi eonfugientium turbam, quis numerum ecclesiarum in singulis urbibus, 
quis illustres populorum concursus in aedibus sacris, cumulate possit describere?“ Sed non opus est, 
plura ex libris auctorum eeclesiasticorum petere testimonia. Ea, quae modo laudavimus quaeque facile 
possunt multiplieari,'^) etiam majorem vim probandi habere videntur, si confirmari queunt argumentis 
ethnicorum ipsorum. Exstant vero ejusmodi testimonia ab adversariis nominis christiani infestissimis 
data. Commemoratu dignum videtur, quod Tacito teste'" „multitudo ingens“ existebat christianorum 
tempore illo, quo ipsi criminis incendii accusati sunt. Et Plinius junior ad Trajanum scripsit: ") 
„Visa est mihi res digna consultatione maxime propter perielitantium numerum. Multi enim omnis 
aetatis, omnis ordinis, utriusque sexus etiam vocantur in periculum et vocabuntur; non civitates tantum 
sed vicos etiam atque agros superstitionis istius contagio pervagata est; . . . certe satis constat, prope 
jam desolata templa coepisse celebrari et sacra solemnia diu intermissa repeti. . . ." Neque 
minus grave est quod enarrat Seneca"): , Usque eo^, ait, „consuetudo convaluit sceleratissimae gentis 
(christianae), ut per omnes jam terras recepta sit: victi victoribus leges dederunt." Haee, quae 
auctores ethnici de propagatione Eeelesiae referunt, quamquam irae et odii contra religionem christianam 
sunt sat plena, admodum tamen apta atque idonea, quibus demonstretur factum, de quo hie nos 
quaerimus. 

Quodsi historia teste faetum celeris rapidaeque propagationis Ecclesiae tam certum est, ut nullo 
modo in dubium vocari possit, jam quaeritur, eur propagatio: illa admirabilis praedicanda sit. Inter 
omnes eonstat, in vita humana unamquamque rem et virtutem eo majus habere pondus eoque majori 
esse admirationi, quo majores superet difficultates atque impedimenta obsistentia. 


*) Apolog. c. 37. n. 124; cf, n. 125, adv. Jud, c. 7. 

6) Adv, gentes lib, I, 55. Cf. Origines c, Cels. I 27. 

3) De incarnat, Verbi divini n. 55, cf. n. 30, 

8) Histor. eccles, IT, 3 (Migne tom. XX), 

ESL. 1 1. 

10) Cf. Lact, Instit. div. 1. 5. 2, Justin. dialog. cum Tryph. n. 117; Iren, adv. haer, I, 10, Clem. Alex. Coh. ad 
graec, 10, alios. 

11) Annal XV, 44. 

12) Ep. X. 

13) Apud s, Augustinum, de civit, Dei VI, 11. 


uL. 


Quid autem? Num fidem christianam, nullo obstante, nullo adversario divulgatam esse 
putemus! At si cui unquam rei, eerte fidei christianae propagationi innumerabilia fere obstacula atque 
impedimenta resistebant; quae quanta qualisque naturae fuerint, nunc videamus. 

Atque, ut id primum serutemur, doctrina christiana, nonne per se ipsa magnum propagationi 
suae impedimentum opponere videbatur? Annon dogmata christiana, quae superant rationem, ethni- 
corum animos magis deterruisse quam allexisse et movisse arbitremur? Sane ita. Loquor de rebus 
fidei rationi humanae imperviis. Sed quid dicam de religionis christianae legibus ac praeceptis, quae 
ad mores pertinent? Num, si modo humano loquimur, ethnicos leges illas morales facile tamquam 
ducem vitae secuturos esse licebat exspectare? Cave, lector humanissime, ne de indole ac natura 
humana lapsa eaque cultu religionis ethnieae obscoeno atque turpissimo corrupta ac depravata nimis 
bene judices! Id quidem non nego, saepenumero fuisse ethnicos, qui, quando virtutes quasdam ut 
justitiam, temporantiam, benevolentiam, liberalitatem in christianis inesse videbant, religionem christianam 
ipsam admirari aut aliquatenus magni ducere cogerentur. Sed virtutum illarum, quae beatitudines 
aut consilia evangelica vocari solent quasque Ecclesia plus minusve praecipit comparandas possidendas- 
que, sanetitas ac sublimitas studiis moribusque ethnicorum adeo erat opposita, ut vel permagnum 
impedimentum propagationis fidei christianae haberetur. Neque dubito dicere, virtutes quasdam, ut 
humilitatem, abnegationem sui, amorem inimicorum, castitatem, quum conspicerentur in christianis, ab 
ethnieis plerisque in numero vitiorum potius quam virtutum esse habitas. Cujus rei testis est Minucius 
Felix, apud quem sie legitur:^) „Nonne Romani sine vestro Deo imperant, regnant, fruuntur orbe 
toto, vestrique dominantur? Vos vero suspensi interim atque solliciti, honestis voluptatibus abstinetis : 
non spectacula visitis, non pompis interestis; convivia publiea absque vobis, sacra certamina, prae- 
cerptos cibos et delibatos altaribus potus abhorretis. Sic reformidatis deos, quos negatis. Non 
floribus caput neetitis, non corpus odoribus honestatis: reservatis unguenta funeribus, coronas etiam 
sepuleris denegatis, pallidi, trepidi, misericordia digni, sed nostrorum deorum (hi enim suos juvant, 
dum vester vos deserit): ita nee resurgitis miseri, nec interim vivitis. Proinde si quid sapientiae vobis 
aut. verecundiae est, desinite coeli plagas et mundi fata et secreta rimari. Satis est pro pedibus 
aspicere, maxime indoctis, impolitis, rudibus, agrestibus: quibus non est datum intelligere civilia, multo 
magis denegatum est disserere divina.“ 

Et Christus ipse, auctor religionis christianae, quia in cruce vitam finiverat, item ac doctrina 
ejus apud ethnicos comtemptus erat, id quod propagationi Ecclesiae christianae vel maximum obsta- 
culum evasit. ') Huc accessit aliud, quod hie non silentio praetereundum est.  Ethnici enim contra 
christianos eorumque doctrinam et cultum divinum atrocissimas ac turpissimas dispergebant calumnias; 
unde factum est, ut christianorum religio tamquam vana et demens superstitio despiceretur atque 
illuderetur. „Audio“, ait Caecilius ethnieus in Minucii Felicis libro qui „Octavius“ inseribitur'f), „eos 
(christianos) turpissimae pecudis caput asini consecratum inepta nescio qua persuasione venerari. 
Digna et nata religio talibus moribus. . . . Infans farre contectus, ut decipiat incautos, apponitur ei, 
qui sacris imbuatur. Is infans a tiruneulo, farris superficie quasi ad innoxios ictus provocato, coecis 
occultisque vulneribus occiditur: hujus, pro nefas! sitienter sanguinem lambunt, hujus certatim membra 
dispertiunt, hac foederantur hostia, hae conscientia sceleris ad silentium mutuum pignerantur. Haec 
sacra sacrilegiis omnibus tetriora." Sed non est, quod plura afferamus; jam vides, ab ethnico doctrinam 
christianam, quae est de s. Eucharistia quaeque pertinebat ad disciplinam arcani calumniando 
detorqueri. In quantum autem calumniae ejusmodi propagationi Ecclesiae obfuerint, certe est facile intellectu. 


M) Octavius, n. 12; edit. H. Hurter, Ss. Patrum opusc. select, XV. 
15) 1. c. n. 9; cf. Arnob. adv. Gent. I, 36. Orig. contr. Cels, I. 26, 27. II. 5, 8, 9. 
16) n, 9, cf, Tert. apolog. c. 9. et 17; lust. Apol. 1, 6. 


Graviora tamen quam ea quae usque hac commemoravimus impedimenta propagationi fidei 
christianae objiciebantur ab iis ethnicis, qui aut ingenio et doctrina aut potentia opibusque pollebant. 
Illi quidem, qui literis artibusque erant eruditi sive philosophi, praesertim quum magis superbia elati 
quam desiderio veritatis commoti in literis versari viderentur, adeo religioni christianae adversabantur, 
ut eam „superstitionem exitiabilem* "), ,amentiam*'5), ,dementiam*'?), ,furiosam opinionem ' 7), appellarent 
eamque quam acerrime impugnarent. In eorum numero habeo Celsum, Philostratum, Porphyrium, 
Lucianum, Julianum, alios. Sed maximam vim, qua resisterent adversus Ecclesiae propagationem, 
habebant adhibebantque ii, qui rem publicam administrabant ''); ethnici atque imprimis Romani quum 
rem publicam ejusque institutiones a diis ipsis conditas putarent atque protectas''), quicunque reli- 
gionem ae venerationem deorum evertendam suscepit, rem publieam e medio tollere existimabatur ac 
suspicionem criminis laesae majestatis effugere vix potuit. Ita faetum est, ut christiani „homines 
deploratae, illieitae et desperatae faetionis^ dicerentur et vocem illam audirent: „Non licet vos esse“. 
Immo vero, quod maxime pertimescendum erat, accidit: adversus Ecclesiam immanis et erudelissima 
persecutio exorta est, quae per tria fere saecula durabat; sed de hae re copiosius disserendi posthae 
offeretur oceasio. b 

Quodsi religionem christianam, quamvis impedimenta ac difficultates, quibus nullae excogitari 
possunt majores, undique obstarent, jam altero saeculo post Christum natum non solum hie illic fuisse 
notam, sed per magnam orbis partem fuisse propagatam legimus recteque perpendimus, cum s. Chry- 
sostomo' 7) fatebimur: „non esse puri hominis, tantum orbem, terram, mare tam brevi tempore perva- 
dere et ad tantas res evocare, cum maxime tam absurdis moribus assueti homines essent et tot malis 
irretiti“. Et hoc certe licet affirmare, non sufficere opinionem eam, quae tantum effectum referat ad 
vires causasque mere humanas ae naturales; namque effectui aequalis sit causa necesse est; quare 
consequens est, Ecclesiam esse institutionem divinam ejusque propagationem peractam esse ope super- 
naturali vel Christo ipso Domino et Deo adjutore, qui eam condiderat ad totum genus humanum de 
potestate diaboli salvandum. Iterumque assentior s. Chrysostomo Doctori, qui haee seribit''): „Et tamen 
potuit ille (Christus) humanum genus ab his omnibus liberare, non Romanos tantum, sed Persas et 
omne barbarorum genus*. 

Iam vero ut etiam magis eluceat, admirabilem fuisse Ecclesiae propagationem, ratio habenda est 
mediorum atque subsidiorum, quibus saneti Apostoli eorumque successores ad metam assequendam usi 
sint. Triplex quidem in ordine rerum naturali potestas esse videtur, qua nixi homines magnas res 
gerere solent. Qui enim pollent acumine ingenii eruditique sunt literis artibusque, facile sibi conci- 
liant aliorum animos solentque consociare ad rem quam persequuntur complectendam plurimos; nam 
unusquisque neseio quo modo permulcetur elegantia loquendi atque movetur operibus, quae ex studiis 
humanitatis ac literarum nascuntur. Quid vero Christus? Quid Apostoli eorumque successores? 
Christus quamquam summa, principium, fons omnium scientiarum erat, nequaquam voluit, ut religio, 
quam docebat, propagaretur atque stabiliretur sapientia humana literisque philosophicis. Et lex quaedam 
praedicatoribus evangelii in his divinis verbis est posita: „Non in sublimitate sermonis aut sapientiae . . 


17) Tacit. Ann. XV, 44. 

185 Plin, ad Traj. 1. 

19) "Tertull. Apolog. I. 

20) Minuc, Felix., Octavius, 1. 

21) Origenes, c. Cels, I, 3. 

2) Minuc, Felix, l. c. c, 6. 

33) Quod Christus sit Deus 1. Edid, H, Hurter, XV. Origenes, c. Cels. I, 27. 
4) lc 


non in persuasibilibus humanae sapientiae verbis, sed in ostensione spiritus et virtutis, ut fides vestra 
non sit in sapientia hominum sed in virtute Dei.“*°) Recte igitur s. Chrysostomus sie**): „Haec fecit 
(Christus) principio per undecim viros, ignobiles, viles, ignaros, idiotas, pauperes. nudos, inermes, calceis 
carentes, una tunica tectos“. Etenim „placuit Deo per stultitiam praedicationis salvos facere credentes . . . 
nos (autem) praedicamus Christum crucifixum, ludaeis quidem scandalum, gentibus autem stultitiam.) 
Ita re vera „quae stulta sunt mundi, elegit Deus, ut confundat sapientes; et infirma mundi elegit Deus, 
ut confundat fortia; et ignobilia mundi et contemptibilia elegit Deus et ea, quae non sunt, ut ea, quae 
sunt, destrueret^.?5) 

Porro permagnam vim ad exsequendam aliquam rem splendidam ae sublimem esse in opibus, in 
divitiis, in potestate, in gladio, nemo negat. Propagationem Ecclesiae hujusmodi mediis atque subsidiis 
patratam esse, numquid accepimus? Apostoli neenon eorum successores evangelium Christi praedi- 
cantes atque Ecclesimm divulgantes a vi ac violentia adhibenda adeo abhorrebant, ut ne cogitarent 
quidem tale quidquam. O investigabiles vias Domini! llle, qui beato Petro Apostolo imperaverat 


hoc”): „converte gladium tuum in loeum suum“, orbem terrarum subjecit sibi „non armis usus, non 


- 30) ti 


sumptibus, nullis exercitibus, non commissis proeliis , inguit,*') 
„coeleste consilium; non sapientes aliquos, non divites, non nobiles, sed piscatores et publieanos, quos 
dirigeret, elegit (Christus), ne traduxisse prudentia, ne redemisse divitiis, ne potentiae nobilitatisque 


auctoritate traxisse aliquos ad suam gratiam videretur, ut veritatis ratio, non disputationis gratia 


Et optime s. Ambrosius „adverte 


praevaleret*. 

Ac christianos non solum nomen christiani vel externum quendam christianorum habitum ac 
vivendi morem sumpsisse, sed paganismo deserto mentes ae mores prorsus mutasse secundum illud??): 
Renovamini (autem) spiritu mentis vestrae et induite novum hominem qui seeundum Deum creatus 
est in justitia et sanctitate veritatis“, quum ex iis, quae hactenus exposuimus, tum maxime inde 
apparet, quod nulla re, ne eruciatibus quidem maximis de fide sua amoveri poterant, id quod Origenes 
testatur hisce verbis?): ,Sermo Dei, qui per illos mutabat, quos natura et consuetudo ad peccatum 
trahebant; et quos ne poenis quidem quisquam hominum correxisset, hos correxit, efformavit, ad suam 
voluntatem convertit.“ et s. Chrysostomus?*): „Persuadere potuit (Christus) tot hominum gentibus, ut 
non de praesentibus tantum, sed etiam de futuris philosopharentur, utque patrias leges evellerent 
veteresque mores tanto tempore radicatos tollerent aliosque substituerent, qui ab assuetis et facilibus 
ad diffieiliora ejus praecepta traducerent . . . Qui ipsis lupis ferociores erant, accepta praedicatione 
ovibus mansuetiores evasere: jamque de immortalitate et ineffabilibus bonis philosophantur*, et alio 
loco?): „Quod omnes olim exhorrescebant, ejus nune figura ita certatim exquiritur ab omnibus, ut 
ubique reperiatur apud principes et subditos, apud mulieres et viros, apud virgines et nuptas, apud 
servos et liberos*. 


8) 1. Cor. 2, 1—5. 

26) L. c.; Origenes, 1. c. III, 39. 

4) I. Cor. 1, 21 et 23. 

8) l c. 1, 27—28. 

29) Matth. 26, 52. 

%) Chrvstom,, I. c. 

3) In Luc. 5, n. 44. Origenes. I. c. I, 29. 
3) Ephes, 4, 23—24. 

#) C. Cels. III, 68; cf. Tertull, de spect. 29. Origenes, I. c. VIII, 47. 
4) Lc 

Denique si respexeris, quantopere saépe laborandum sit, ut aliquis perditus ac nefarius a turpi 
vita ad virtutem redeat, eo clarius intelleges, quam arduum; sit, totum populum vel totam civitatem 
religione christiana ita imbuere, ut virtutibus effulgeat ae fere soeietas sanctorum appellanda. esse 
videatur. Atque s. Chrysostomus, quo vix alius triumphum s. Crueis melius illustravit, haec scribere 
ausus est verba“): „Crux orbem enim terrarum, qui quoad virtutem sterilis erat nee melius se habe- 
bat, quam desertum, quum non posset quidquam boni parere, statum paradisum et matrem fecun- 
dissimam effecit". 

Sed jam satis ex iis, quae modo diximus, cognosci potest, quae media Apostoli et successores 
eorum ad propagandam Ecclesiam- adhibuerint, quae non. Quid igitur? Si rem accurate ponderamus, 
iterum atque iterum nobis fatendum est, effectum esse ante oculos positum permagnum, perennem, 
perfectum, quem, nisi insania quadam capti principium causalitatis negare velimus, ad causam divinam 
ac supernaturalem referre et ideo vere admirabilem praedieare debemus. Et arridet nobis quod Ori- 
genes de hae re sic exponit 7): „(Et) sane si de prima Christianorum constitutione verisimilis habendus 
est sermo, dicemus probabile non esse Apostolos, plebejos et sine literis viros ad religionem christia- 
nam hominibus annuntiandam alia re confisos esse quam collata sibi potestate et gratia, quae eorum 
praedieationis comes erat, ut annuntiata ab ipsis doetrina reciperetur; nee eorum auditores a patriis 
institutis iisque vetustate confirmatis abduei et ad dogmata tam insolita, tam aliena ab iis, quibus 
innutriti fuerant, suscipienda induci potuisse, nisi mirifica quadam potentia rebusque prođi- 
giosis moti fuissent". 

Neque tamen ignoro, esse qui quum nihil divini, nihil admirabile esse arbitrentur, propagationem 
Ecelesiae nonnisi ex causis et momentis naturalibus, quae nexum habuerint eum statu illorum tempo- 
rum, profectam esse putent. Proferamus igitur advesariorum illorum argumenta et, qualia sint exami- 
nemus. Objieiuntur autem fere haec: Aetate illa multae res et causae ordinis naturalis concurrerunt, 
quae ad religionem christianam cito lateque propagandam permultum conferrent. ln imperio Romano, 
quod, remotis illis arctis limitibus, qui gentes ae nationes singulas separabant, communi omnes vinculo 


jungebat, praeconibus s. evangelii aditus quoquoversus patebat facileque erat semen verbi divini longe 


lateque disseminare. Philosophia ejusmodi erat, ut ejus sectatores contemptui essent reque desperata 
non inviti ad ampleetendam fidem christianam ipsi transirent aliosque perducerent. Praeterea multi 
erant, qui salutem hominum mox aliunde venturam sperabant, praesertum quum mores plurimorum 
tam nobilium quam servorum imprimisque feminarum adeo esse depravatos animadverterent, ut per- 
timescerent, ne societas Romana labefactata esset peritura, nisi remedium afferretur aliunde. Denique 
novitas religionis ehristianae apta erat, quae aliorum animos ad se alliceret. Sie ac similiter argu- 
mentantur eum Gibbon alii increduli") Quid respondendum? Difficultates objectae, si quae sunt, ex 
parte jam iis, quae supra explanavimus, diluuntur. Revera falluntur adversarii nostri: dum nos 
impugnant, pugnant pro nobis. Annon quae ad religionem christianam dilatandam valere dicunt» 
maxima saltem ex parte impedimenta propagationis Ecclesiae fuisse, satis intelleximus? Ut alia 
omittamus neve repetamus, quae diximus, philosophos, si forte aliquos excipias Platonicos, teste s. 
Augustino '') adversarios fuisse Ecclesiae acerrimos constat. Stoici quidem et Epicurei, qui primis 
Zeclesiae saeculis primarium inter eos locum tenebant, valde ab institutis christianis abhorrebant. 
Ceterum concedi potest, praedicatores christianos, disponente divina providentia, ex statu societatis 


95) le, cf. n. 12. 

7) C. Celsum, VIII, 47. 

35 Cf. Perrone, Praelect. theolog. I. p, 119, 
39) De vera religione c, VII, 

ethnicae miserrimo, qualis tum erat, adjumentum quoddam ad suam rem assequendam cepisse; sed 
causae naturales nequaquam sufficiunt ad explicandum factum, de quo est quaestio. Postulatur potius 
causa adaequata, quae nisi divina ac supernaturalis est nulla. Recte igitur s. Chrysostomus.*") , Quem- 
admodum quum (Deus) dixisset in principio ,,Crescite: et multiplicamini et replete terram“, universam 
terram sermo pervasit; ita et postea , Ite et docete omnes gentes“, et ,Praedicabitur evangelium hoc 
in toto mundo" (Matth. 26,.13) atque ipsos etiam fines orbis terrae brevi momento temporis jussus 
ejus occupavit." 

Postremo si quis dicat, etiam falsas religiones, ut Brahmaismum, Buddhaismum, Mohamme- 
danismum, alias, celeriter lateque esse divuleatas, non diíficile est hoc refutare. Concedo factum 
propagationis; quo tamen non aliud probatur, quam trahi hominem religionis cujusdam consortium 
cum Deo efficientis desiderio. Sed si et impedimenta superanda et media adhibita respexeris ae 
ponderaveris, facile, credo, concedes: cum propagatione religionis christianae non posse comparari 
propagationem illarum religionum, illam admirabilem, hane fuisse mere naturalem. 

At, quoniam Ecclesiae propagationem admirabilem fuisse domonstrare propositum mihi est, 
forte aliquis miretur, miracula ae. prodigia illa, quae omni tempore comitabantur praedicationem s. 
evangelii, a me esse adhuc neglecta Verum quidem est, signa ejusmodi ad nostram rem probandam 
esse validissimum argumentum; et si miraeula a praeconibus verbi divini neenon ab aliis christianis 
patrata esse satis constat, etiam concedendum est, ex miraeulis illis divinis non parum utilitatis 
exortum esse divulgationi religionis christianae, ac proinde divulgationem ipsam aliquatenus dicendam 
esse admirabilem; qualis enim causa, talis effectus. Atqui unaquaque Ecclesiae aetate atque primis 
potissimum saeculis multa esse facta miracula, tot scriptorum testimoniis comprobatum est, ut nisi qui 
omnia historiae documenta in dubium: vocaverit, veritatem illam diffiteri non possit. Nam s. Irenaeus: 
„Non est“, inquit") „numerum dicere gratiarum, quas per universum mundum Ecclesia a Deo accipiens in 
nomine Christi Jesu crucifixi sub Pontio Pilato, per singulos dies in opitulätionem gentium perficit“, 
et iterum"): , Quemadmodum. et multos audivimus fratres in Ecclesia prophetica habentes charismata 
et per Spiritum universis linguis loquentes et abscondita hominum in manifestum producentes ad 
utilitatem et mysteria Dei enarrantes.“ Ut breviter dicam, testimoniorum plenae sunt historiae 
vitaeque Sanctorum. Sed quia non desunt, qui miraculum possibile esse omnino negent, in hac commen- 
tatione mea argumento de miraculis sumpto non nimium ponderis tribuendum esse dixerim. Quamquam 
incredulis illis haec s. Augustini objicio consideranda verba'?): „Si vero per Apostolos Christi, ut eis 
crederetur resurrectionem atque ascensionem Christi praedicantibus, etiam ista miraeula faeta esse 
non credunt, hoc nobis unum grande miraculum sufficit, quod eam terrarum orbis sine ullis miraculis 
credidit. * 

Quae hueusque disputavimus, quoniam praecipue spectant ad primaevae Ecclesiae admirabilem 
propagationem, fortasse aliquis quaeret, quid dicendum sit de Ecclesia eorum quae secuta sunt saecu- 
lorum. Facile esset, si daretur occasio, ostendere, Ecclesiae propagationem omni aetate non aliam 
fuisse ac primis saeculis christianis neque minus admirabilem. Si revolveris doeumenta illius historiae 
ecclesiasticae partis quae missionum ut dieunt narrat historiam, facile accedes mihi in iis quae dixi. 
Exempli gratia in memoriam tibi revocetur quod de religione catholica apud gentes Japoniae et 
Indiarum per & Franciseum Xav. divulgata nobis enarratur. Sed supervacaneum est singula persequi. 


410) In psalm. 147, n. 4. 
41) Adv, haeres, II, 32. 
Lc: V. 0. 

Id certe maxime refert, ut. primaevae Ecclesiae propagationem admirabili modo et ope divina ac 
’ e 
supernaturali peractam esse probetur, siquidem,. qualis cujusque naturae institutum unumquodque sit, 
potissimum ex ejus primordiis elucet. Atqui de primaeva Ecclesia quod mihi proposueram, satis 
demonstrasse videor. Pro certo exploratoque habendum ergo est, Ecclesiam ob admirabilem propaga- 
1 , g 

tionem- omnibus temporibus per se ipsam fuisse ac per se ipsam esse motivum credibilitatis ae testi- 
monium suae divinae legationis irrefragabile 


II. 


lam ad alteram commentationis meae partem transeo. Seligo autem eam quam Svnodus ultimo 
loco ponit causam prae ceteris nune exponendam, quia hane cum admirabili propagatione Ecclesiae 
arctissime cohaerere censeo. Agendum igitur est de invicta Ecclesiae stabilitate; praemoneo autem, 
et in hac re opus fore, ut praecipue primaevae Ecclesiae rationem habeamus. Nam profecto intelli- 
gemus, si per tria prima saecula permanserit Ecclesia invicta, eo magis confitendum esse illi Domini 
Jesu Christi verbo''): 

meam et portae inferi non praevalebunt adversus eam“. Sed videamus, qua ratione Ecclesia invictam 


„Ego dico tibi, quia tu es Petrus et super hane petram aedificabo Ecclesiam 
se exhibuerit. 

Si vero cernimus, Ecclesiam id unum agere, ut omnes homines beatos reddat in coelumque 
ducat, paene ineredibile esse videtur, quemquam ei adversari eamque premere ac vexare posse. At 
heu mirum! Facilius arenam maris numero complectereris quam Ecclesiae hostium multitudinem. 
Inter eos habendi sunt omnes qui religionem christianam ex parte aut totam negantes in Ecclesiam 
delendam cogitationes suas abjecerunt, nempe Judaei, gentiles, haeretici, schismatici, Mohammedani, 
inereduli eujusvis generis, quin immo isti qui etsi nomen catholicorum profitentur, reapse aut pravis 
ae nefariis moribus aut factionem aliorum Ecclesiae hostium sequentes Ecclesiam matrem vulnerant, 
fidelibus scandalum parant, infidelibus pertinaciam perversae voluntatis adaugent. Si quis annales hi- 
storiae ecclesiasticae revolvere ac perlustrare voluerit, quam pertinaciter illi prope innumerabiles hostes 
saepe sive singuli sive consociati Ecclesiae premendae operam dederint, perspiciet. „Hi“, ait concinne 
Perrone''), „sive seorsum, sive conjunetis viribus, eam oppugnarunt tum aperta vi dirissimis seilicet 
in eam ejusque ministros excitatis persecutionibus, tam calamo. ac publicis typis undique argumenta 
conquirentes non solum ex historia, antiquitate, chronologia, physica, mathesi, astronomia, therapeutica, 
geologia, seulptura, pietura, poési etc, adeo ut vix humanae scientiae vel artium liberalium pars aliqua 
sit, qua abusi non fnerint, et ex qua identidem arma non desumpserint, ut Ecclesiae extremam perniciem 
inferrent“. Huc accedit, quod hostes Ecclesiae saepe favore ac potentia prineipum adjuti, usque eo 
audaciae progressi sunt, ut ne a vi quidem adhibenda, si ad finem suum assequendum aptam putarent, 
abhorrerent. Eadem igitur media, quibus usi ethnici primorum christianorum saeculorum Ecclesiam 
nascentem ac primos quasi gressus facientem supprimere studebant, ad Ecclesiam, postquam est propa- 
gata, evertendam adhibebantur, scilicet vis, opes, scientia, gladius, nee non fraudes, calumniae, men- 
dacia, corruptio, seductio cujusvis modi. Ex quorum mediorum natura ac ratione colligere licet, hostes 


Ecclesiae arte quadam et consilio tela atque arma sua in omnem, ut ita dicam, ejusdem regionem 

tulisse, neque ulli ejus institutioni pepereisse: dogmata, ritus, praecepta moralia, disciplina detprque- 

materialia quidem bona ecelesiastica manebant intacta. Et errore duceretur is, qui pericula illa atque 
impetus impugnationesque ter quaterve contra Ecclesiam exorta putaret: neque vereor affirmare, fuisse 
a primordiis Ecclesiae usque ad dies nostros vix unquam temporis spatium, quo ipsa ubique pace 
fruita ac gavisa sit. 

Et Ecclesia ipsa quid egit, quomodo se defendit, quibus armis in bello sibi illato usa est? 
Christiani, Christi milites, quomodo pugnarunt? Respondeo cum s. Augustino''): „Orando, patiendo, 
cum pia securitate monendo leges, quibus damnabatur christiana religio, erubescere compulerunt 
mutarique fecerunt“. Et revera, prima vivendi lex Ecclesiae est patientia; ejus arma extra patientiam 
quasi nulla: odio chariratem opponebat, pro persecutoribus orabat et cruciatus orans sustinebat: si 
arguebatur, benedicebat. Ita hodie, ita heri, ita nundius tertius; ita hie, ita illic. 

Quas omnes allatas res dummodo leviter ponderemus, nonne mirum esse videtur, Ecclesiam 
etiamnune existere, quin florere, per decursum temporum magis magisque esse auctam, confortatam, 
stabilitam? Jam dudum profecto dissoluta foret, nisi ipsa esset opus Dei. Quum vero, ut erat 
oppugnata, ita semper per omnia diserimina ac pericula pertransiret victrix, et, quamvis saepe pressa 
multis filiis orbaretur, damnum in aliis regionibus mox reparans e pugna prodiret corroborata, et 
splendidiore majestate induta,'") profecto consequens est, ut, nisi desipere velimus, fateamur, eam esse 
ex Deo ae Deo adjuvante vivere atque conservari. 

Forsitan et hic quispiam nos revocet ad paganismum, ludaismum,. Mohammedanismum, alias 
falsas religiones. Nequaquam negamus, illas religiones perdiu mansisse; sed hoc factum esse, non est 
mirum, siquidem Judaismum, quem Deus vult manere,'5) excipimus. Conservationem illorum religionis 
generum cum invicta stabilitate Ecclesiae catholicae propterea non licet comparare, quod neque 
Ecclesiam catholicam doctrina, disciplina morali, cultu aequiparant, neque aut passae sunt graviorem 
adversitatem aut caruerunt praesidiis externis. 

Ne quid tamen argumentationi nostrae, quae pertinet ad invictam Eeclesiae stabilitatem, desit, 
vel maxime ac speciatim respiciendum est medium illud. quo adhibito ethnici atque imprimis hostes 
Ecclesiae primaevae sperabant se posse totam religionem christianam ejusque confessores omnes ad unum 
delere; dico martyrium. Proh Deus! quis potest eloqui, quot cruciatus, quanti dolores, quanta tor- 
menta hac una voce martyrii comprehendantur. Haud seio an, ut stabilitatem Ecclesiae laudibus 
efferam eamque, ut par est, illustrem, quidquam melius facere possim quam si paulo fusius dissero de 
martyrio, quod subierunt christiani primaevae Ecclesiae, quoque vix fingi potest quidquam crudelius 
atque atrocius. Imperatores enim Romani ipsi sibi proposuerant fidem christianam funditus tollere. 
Ad hunc finem spectasse omnes leges contra religionem christianam datae, multaque ac varia tormenta 
excogitata, scriptorum christianorum et ethnicorum comprobatur testimoniis. Ejusmodi lex cognoscitur 
ex his Lactantii verbis): , Propositum erat edictum, quo cavebatur, ut religionis illius homines carerent 
omni honore ac dignitate, tormentis subjecti essent ex quocunque ordini aut gradu venirent, adversus 
eos omnis actio caleret°), ipsi non de injuria, non de adulterio, non de rebus ablatis agere possent, 
libertatem denique ac vocem non haberent". Contra christianos habebat vim etiam illa lex, quae 


46) De civ. Dei VIII, 20, 

47) Cf, Chrysost. I. c, ed. Hurter, adnotat. p. 161 sq. 

15) „Der Bestand des Judenthums ist selbst ein Werk besonderer previdentieller Fügung, die Erfüllung der Weis- 
sagungen des Herrn und des Apostels (Rom. 11, 26 sq) zum bleibenden Zeugniss der Göttlichkeit des Christen- 
thums, bis auch für Israel die Stunde der Erlósung geschlagen hat.^ Hettinger, Fundamentaltheologie I, p. 318. 

59) De mort. persecut. c. X'II, Edid. H. Hurter. 

%) Ad haec verba adnotat, Hurter: omnis actio, accusatio forensis caleret (al. valeret) vim haberet. 


nobis oeeurrrit apud Ciceronem:’') „Separatim nemo habessit deos: neve navos, sed nec advenas, 
nisi publiei adscitos colunto'. lis vero, qui defeeturi essent de fide, proponebantur deliciae, voluptates, 
honores, dignitates, praedia, officia publica. Atque quomodo leges illae ex. gr. sub Galerio exercitae 
sint, liquet ex his ejusdem Lactantii verbis"): „Furebat (ergo) imperator jam non in demesticos 
tantum, sed et in omnes et primam omnium filiam Valeriam conjugemque Priscam sacrificio pollui 
coégit. Potentissimi quondam eunuchi necati, per quos palatium, et ipse ante constabat (tutus erat). Com- 
prehendi presbyteri ac ministri, et sine ulla probatione ad confessionem'') damnati, eum omnibus suis 
deducebantur. Omnis sexus et aetatis homines ad exustionem rapti. Nec singuli, quoniam tanta erat 
multitudo, sed gregatim cireumdato igni ambiebantur; domestici, alligatis ad collum molaribus, mari 
mergebantur. Nec minus in ceterum populum persecutio violenter incubuit. Nam judices per omnia 
templa dispersi, universos ad sacrificium cogebant. Pleni carceres erant. Tormentorum genera 
inaudita excogitabantur*. Denique auctor noster exelamat'): „Vexabatur ergo universa terra et 
praeter Gallias, ab oriente usque ad occasum tres acerbissimae bestiae saeviebant.^ Sed haec sufficiant, 
unde colligatur, quale quantumque martyrium christiani illis saeculis sustinuerint. Neque vero admirari 
possumus, si „multitudinem ingentem“ fuisse eorum qui sub Nerone martyrio necati sunt®®), „plurimos“ 
sub Domitiano christianos fecisse martyrium®), „innumeram fuisse multitudinem“ eoram qui sub 
Diocletiano passi sunt“), scriptores, de quorum fide non dubitatur, nobis referunt. 

Quac omnia quamquam ejusmodi erant, tantum aberat, ut christiani vineerentur atque dele- 
rentur, ut in dies eorum numerus admodum augeretur. Audiamus enim Tertullianum: „Cruciate“, in. 
quit'8), torqvete, damnate, atterite nos . . . Plures effieimur quoties metimur a vobis: semen est 
sanguis christianorum“. Adde quod jam auctor ille „Epistolae ad Diognetem“ seribit“?): „Non vides 
(christianos) objeetos feris, ut abnegert Dominum et non vinci? Non vides, quo plures supplicio 
afficiantur, tanto majorem fieri numerum reliquorum?“ Et diserte Theodoretus®): , Sicut lignatoribus 
silvam caedentibus mnlto plures pullulant propagines ab radicibus, quam sint rami qui inciduntur; ita 
tune quoque, piis compluribus interfectis, multo plures quotidie ad doctrinam evangelicam accedebant“. 
Et s. Augustinus®'): „Mortuus est Christus, non periit nomen ejus; mortui sunt martyres, multiplicata 
est magis Ecclesia, crescit per omnes gentes nomen Christi . .^ Profecto, nisi quis opinione prae- 
judicata seductus mundo ipsi, qui fuit testis illius martyrii, non crediderit, negare non poterit Ecclesiam 
ex persecutionibus primorum saeculorum invietam ac vietricem prodiisse ac triumphum de adversariis 
suis egisse valde admirabilem. Quod autem de Ecelesia primaeva dietum est, licet praedieare de 
Ecclesia cujusvis saeculi. lnvieta manebat omni tempore stabilitas ejus, invicta ejus fortitudo. lta 
ne martyrio quidem Ecclesiam vinci posse quum probatum sit, eo minus causam, ad quam stabilitas 
ejus invicta atque constantia referenda sit, in ordini naturali quaerere licet. Juvat potius audire quod 


*5 De nat. deor. III, cf. Liv. IX. 30; XXV, 1; XXXIX, 16, Sulp. Sev. sacrae hist. lib. IJ. 

59) 1. c. c, XV. cf. Tac. ann, XV, 44. 

53) Adn. Hurter: Ad confessionem, forte legendum „ac confessione“ scil. damnati fuere sine ulla probatione sive 
ex aliorum testimonio sive ex propria confessione, quod essent christiani; vel „ob confessionem.“ 

$) L, c. c. XVI. Cf. Chrysostom. l. c. n. 13, 

55) Tacit. Annal. XV. : 

%) Euseb, Histor. eccles. lib, 11, c. 18. 

9) Euseb, I. c. lib. VIII. c. 4. et De vita Constantini c. 13. 

58) Apol. c. 50. 

59) C. T. 

%) Serm. IX. De legib. 

$1) Enarr. in Psal. 40. 

auctor „epistolae ad Diognetem“ ad verba supra laudata adjungit: „Haee“, ait, „non videntur ab 
homine fieri, haec sunt Dei potentia, haec adventus ejus sunt indicia“: Idem explicans Minucius Felix 
sie disserit®): „Et quot ex nostris non dexteram solum, sed totum corpus uri cremari sine ullis eja- 
culatibus pertulerunt. quum dimitti praesertim haberent in sua potestate? Viros cum Macio, vel cum. 
Aquilio, aut Regulo comparo? Pueri et mulierculae nostrae cruces et tormenta, feras et omnes 
supplieiorum terrieulas inspirata patientia doloris illudunt. Nee intelligitis, o miseri, neminem esse, 
qui aut sine ratione velit poenam subire aut tormenta sine Deo possit sustinere". Simili modo ratio- 
einantur et alii.®) 

Et quieunque vere christianus est, id semper persuasum habet, in martyrio, quod omni aetate 
invenitur in Ecelesia, divinam ac supernaturalem vim vel Dei assistentiam, e qua redundet Ecelesiae 
ipsius invieta stabilitas, sole elarius elucere. 

Proximum jam est, ut de „eximia sanctitate“ Ecclesiae disputem quantique ea sit momenti, 
exponam. Sed quum haec materia gravior sit, quam quae paucis verbis absolvi possit, in hae quidem 
commentationis meae parte tractandam eam non aggrediar, verum, si Deus voluerit, in altera disser- 
tationis particula explicabo. 

Ut vero ne huic quidem commentationis parti desit conclusio quaedam et, ut ita dieam, jam 
hoe loco aliquos laboris fructus percipiamus, breviter saltem, quo spectet nostra argumentatio, osten- 
datur oportet. Primum monemus, summam disputationis nostrae consistere in eo, quod admirabilem 
propagationem atque invictam stabilitatem Ecclesiae supernaturali Dei assissentiae prorsus tribuendam 
esse neque alio modo explicari posse cognovimus. Hine autem sequitur, Ecelesiam ipsam esse divinam 
institutionem; quod quidem verum, quamquam non est ita evidens, ut nobis primaria rationis prineipia quae 
dicuntur, sunt evidentia, evidenter tamen est credibile atque credendum. Quae quum ejusmodi sint, 
is qui Ecclesiam tamquam divinam amplectitur vel divinam esse credit, sufficiens habet motivum ad: 
credendum eredendoque praestat vere rationabile obsequium, vel, ut Synodi Vaticanae verbis utar, 
Eeclesia ei per se ipsa, nempe ob suam admirabilem propagationem . . . invietamque stabilitatem 
magnum quoddam et perpetuum est motivum eredibilitatis et divinae suae legationis testimonium irre- 
fragabile.. Neque tamen latet me, esse alia motiva eredibilitatis efficaeissima ut miracula Christi et; 
notas, quibus ipse instruxit Eeelesiam suam, id quod jam ineunte commentatione commemoravi; sed 
hoe motivum credibilitatis, de quo instituta est nostra quaestio, Ijeelesiam nempe ipsam, magni momenti 
esse plurimique ducendum, Vaticanum ipsum declaravit; ait‘) enim: „Quo (se. motivo) fit, ut ipsa 
(Ecclesia) veluti signum levatum in nationes et ad se iu vitet qui nondum crediderunt et filios suos 
certiores faciat, firmissimo niti fundamento fidem, quam. profitentur^. Et quam grave praesertim nostris 


92) L. c. 37. 
83 Ex. gr. Origenes, c. Cels. I. 27. „(Nam) vel ab initio“, ait, „nemo non impedire conatus est, quominus Jesu 
doctrina per totum orbem. spargeretur, reges cujusque aetatis, exercituum praefecti et duces quicunque, ut verbo 
dicam, aliqua potestate praediti fuerunt, praeterea qui in urbibus auctoritate pollebant, milites, populi. Hos 
omnes vicit, quippe quae doctrina Dei erat, et natura hujusmodi quae nec impediri posset, Lactant L.5,c. 13. 
„Nam, guum videat vulgus dilacerari homines variis tormentorum. generibus et inter fatigatos carnifices invictam 
tenere patientiam, existimat, id quod res est, nec consensum tam multorum, nec perseverantiam morientium 
vanam esse, nec ipsam patientiam sine Deo cruciatus tantos posse superare", Ets, Hieronymus: „Quum quis 
viderit, tanta perseverantia stare martyres atque torqueri, et in suis cruciatibus gloriari, subit tacita cogitatio, 
quod, nisi verum esset Evangelium, nunquam sanguine defenderetur, Neque enim. delicata et divitiis studens ac 


secura confessio est; sed in carceribus, in plagis, in persecutionibus, in fame, in nuditate et siti, Hic triumphus 
est Dei Apostolorumque victoria. Ep. 120, 10. Chrysost. l. c. n. 12. Leo Magnus, Serm. 82 in natali ss, 
Petri et Pauli Apostolorum: Non minuitur persecutionibus Ecclesia, sed augetur. 

diebus sit hoc motivum credibilitatis, in quo exponendo versatus sum, doceamur, si placet, his prae- 
clarissimi Theologi verbis“*): ,, Die hier ausgesprochene und auch vom Vaticanum ausdrücklich definirte 
Lehre ist von sehr tiefgreifender Bedeutung, namentlich heutzutage, wo die göttliche Mission Christi 
selbst so vielfach angegriffen wird. Auf protestantischer' Seite ist gerade daraus, dass man mit der 
göttlichen Mission der Kirche auch die fortdauernde, lebendige, übernatürliche Manifestation Gottes 
in der Kirche und durch die Kirche leugnete, auch die Vernichtung des Glaubens an die göttliche 
Mission Christi hervorgegangen . . . Auf katholischer Seite hat man dagegen in manchen Apologien 
Jadurch, dass man Christenthum und Kirche historisch - genetisch rechtfertigen wollte, theilweise den 
festen Standpunkt der gegenwärtigen, offenkundigen, übernatürliehen Thatsachen zu wenig hervor- 
gekehrt... . Daher hat das Vaticanum einem tiefen Zeitbedürfnisse entsprochen, indem es erklärte, 
dass die Kirche durch sich selbst, d h. in ihrem offenkundigen Dasein, Erscheinen und Wirken, „ein 
grosses und stetiges Motiv der Credibilität des christlichen Glaubens überhaupt und insbesondere ein 
unwidersprechliches Zeugniss ihrer eigenen göttlichen Mission“ sei, ohne jedoch darum dem historisch- 
genetischen Beweis für die gót:liche Mission Christi und die auf diese gegründete Mission der Kirche 
seinen Werth abzusprechen*. Ceterum nova persuadendi vis, quae inest in hoc motivo eredibilitatis, 
in eo cernitur quod etiam ab rudibus facile potest cognosci vel, ut aiunt Theologi ad schema de 
doctrina catholica, „fidelibus etiam citra arduas et scientificas inquisitiones est munimentum firmissi- 
mum, ut maneant in eo quod audierunt ab initio®) . .“ 

Quodsi Ecclesiam nostram in quantum est motivum: credibilitatis, quasi ante ocūlos nostros 
positam videmus, non est, quod, nos Jesum Christum auctorem Ecclesiae oculis non vidisse, quantum- 
vis leviter queramur; immo vero eum s. Augustino") loquamur atque gloriemur: (Apostoli) viderunt 
(Christum) patientem, viderunt pendentem; videbant post resurreetionem praesentem viventem. Quid 
ergo non videbant? Corpus, id est, Ecclesiam. Illum videbant, illam non videbant. Sponsum vide- 
bant. sponsa adhue latebat. Promittat et ipsam . . . Hoc nondum videbant discipuli: Ecclesiam per 
omnes gentes, incipientibus ab Jerusalem, nondum videbant. Caput videbant; et de corpore capiti 
credebant. Per hoc quod videbant, quod non videbant credebant. Similes illis sumus et nos: videmus 
aliquid, quod ipsi non videbant: et non videmus aliquid, quod ipsi videbant. Quid nos videmus, quod 
ipsi non videbant? Ecelesiam per omnes gentes. Quid non videmus, quod ipsi videbant? Christum 
in carne constitutum. Quomodo illi illum videbant et de corpore credebant, sie nos corpus videmus, 
de eapite eredamus. Invicem nos adjuvent visa nostra. Adjuvit eos visus Christus, ut faturam Eccle- 
siam crederent: adjuvit nos visa Ecclesia, ut Christum resurrexisse credamus. Totus Christus et illis 
innotuit et nobis innotuit: sed totus ab eis non est visus nec a nobis totus est visus. Ab eis caput 
est visum, corpus ereditum: a nobis corpus visum, caput creditum. Nulli tamen deest Christus: in 
omnibus plenus est“. 


65) Scheeben, Dogm. I, p. 313. 

9) Acta et Decreta sacrorum conciliorum recentiorum, Collectio Lacensis p. 533 lla, ubi et hoc legitur: ,, . . Divina 
bonitas et sapientia in ordine providentiae supernaturalis disposuit Ecclesiam catholicam iis insignem charac- 
teribus, ut in ea citra scientificas inquisitiones, quibus longe maxima pars hominum idonea non est, etiam rudes 
habeant facile cognoscibile compendium motivorum credibilitatis ad plenam certitudinem, quae poterunt per 
disciplinas apologeticas distinctiori et ampliori explicatione confirmari; sed non potest rationibus oppositis 
induci prudens dubium ad illam certitudinem habefactandam", 

6) Serm. CXVI de verb. Evangelii s, Lucae 24. (Bassani MDCCCII, tom. VII et Vill.) 

